  Анжелика Тихонова корреспондент Ӧжыт быгатонлыкъем егитъёсты «iВолга 2.0» форуме ас ӵектосъёсынызы пыриськыны ӧтё. Инклюзивной городок куриськонъёсты басьтыны кутскиз. Со сярысь Егитъёслэн «Инклюзивный ресурсный центр» улосвылкуспо калык огазеяськонзылэн пресс-службаез ивортэ. Форуме 18 аресысен 30 аресозь ӧжыт быгатонлыкъем егитъёс пыриськыны быгатозы. Форумлэн 8 валтӥсь сменаосаз куриськонъёс Приволжск федерал округысь вань улосвылъёсысь кутӥсько, нош «Наука и образование будущего» федерал сменае – быдэс кунысь. Пыриськисьёс понна тодмо но ӧнерлыко спикеръёслэн тренингъя программаоссы, лулчеберет но спорт ужрадъёс, Россиысь тодмо адямиосын пумиськонъёс, грант басьтон понна конкурсэ пыриськон дасямын луозы. Площадка Азьмуртлэн грантъёсыныз фондэн, улосвыл но федерал бизнес-структураосын, Россиысь коммерци луисьтэм азьветлӥсь инклюзивной огазеяськонъёсын валче радъяське. Форуме пыриськон понна 2019-тӥ арын 15-тӥ куартолэзёзь 23 час 59 минутозь «iВолга-2019» форумлэн  куриськон гожтоно АИС Молодёжь России  ас кабинеттэс усьтоно Инклюзивной городоке  гожтоно Ватсаса ивор тодыны луэ 89879193290 яке 89372071308 телефон номеръёсъя жингыртыса яке  Интыослэн лыдзы юнматэмын. Форум Самара улосвылысь Мастрюков тыос дорын 2019-тӥ арын 23-31 пӧсьтолэзе ортчоз. Тодэ вайытом, «iВолга 2.0» форуме пыриськон понна ӧжыт быгатонлыкъем егитъёслэсь сяна, 18 аресысен 30 аресозь вань мылкыд карисьёслэсь куриськонъёссэс куто.   Тегъёс: егитъёс Удмуртия сӧсыръёс форум Мерлык  